Carl Fredrik Wisløff - Wikipedia

# Carl Fredrik Wisløff

### Frå Wikipedia – det frie oppslagsverket

Carl Fredrik Wisløff (fødd 31. desember 1908 i Drammen, avliden25. juni 2004) norsk luthersk teolog.

## [endre] Biografi

Carl Johan Fredrik Wisløff (Carl Fr. Wisløff) vart fødd i Drammen i 1908, til Nils Fredrik Wisløff og Dagny Johanne f. Waalmann. Han vaks upp i Sarpsborg, der faren var statsingeniør.

Wisløff fullførde Examen Artium i 1927, 19 år gamal, og deretter teologisk embetseksamen ved Menighetsfakultetet høsten 1931, og praktisk-teologisk eksamen same stad det påfølgende år, vart ordinert til prest i Den norske kyrkja og tenestegjorde først som prest i Småkirken i Vaterland i Oslo og som sekretær i Norges Kristelige Student- og Gymnasiastlag. Som sekretær i Laget starta Wisløff i 1933 Credo Studentmagasin, berre 24 år gamal. Frå 1940 av gìkk inn i teneste som sokneprest i Birkenes prestegjeld på Agder. I perioden frå 1959-67 var han med i eksekutivkomitéen for International Fellowship of Evangelical Students, og frå 1967 til 1979 president for same.

## [endre] Akademisk karriere

I 1947 vart Carl Fr. Wisløff kalla til stillingi som rektor ved det praktisk-teologiske seminar ved Menighetsfakultetet. Her tenestegjorde han til han i 1961 vart utnemnd som professor i faget kyrkje- og dogmehistorie ved Menighetsfakultetet. Denne stillinga havde han til han gìkk av ved aldersgrensa i 1975. Parallelt underviste han både i praktisk teologi og kyrkjehistorie ved Fjellhaug Skoler, Misjonsskolen og ved Lutheran Seminary i Kobe, Japan.

Wisløff fullførde sin teologiske doktorgrad ved Universitetet i Oslo med avhandlingi «Nattverd og Messe» i 1958. Dette var ei dogmehistorisk studie av Martin Luthers uppgjerd med romersk-katolsk messeofferlære.

## [endre] Skrifter

Berre få år seinare leverte han ei avhandling i nyare norsk kyrkjehistorie, um det norske lekfolkets opposisjon mot «Oppropet til kristendommens venner» av 1883.

Wisløff hev òg skrìve lærebok i homiletikk (preikelære), samt tvo av tre band i Norsk Kirkehistorie, og ei yversikt i eitt band over Martin Luthers teologi, samt ei lang rad andre avhandlingar.

Meir enn noe anna er fulla Carl Fr. Wisløff kjend som forfattar av oppbyggelege og lettlesne skriftor. Mange av bøkene hans er seld i store opplag over fleire år. Ikkì minst hev boki «Jeg vet på hvem jeg tror», havt stort nedslag.

Vidare hev han gìve ut ei rad preikesamlingar, andaktsbøker som framleides etter hans heimlov sel i store opplag. Ein kan framleides få kjøpt ei fyrelesingsserie på 56 timer um dogmehistorien frå Luther til det Andre Vatikankonsilet.

## [endre] Kampleder

Som teolog vart Carl Fr. Wisløff den som stod det lågkyrkjelege norske kristenfolk (pietistane, bedehusrørsla) nærast. Han tok ei klår stilling mot Verdskyrkjerådet (World Council of Churches, Kirkenes Verdensråd), og stod hele livet fast på at den liberale teologi, som stod for eit bibelkritisk grunnsyn, tok feil.

## [endre] Bibelumsetjar

Etter at Carl Fr. Wisløff gìkk over i pensjonistenes rekker berre trì år før den moderniserte norske kirkebibelen vart gìve ut i 1978, byrja han saman med Arthur Berg og Thoralf Gilbrant et nitid arbeid for å få umsett ei ny språkleg utgåve av Bibelen som heldt fast ved dei gamle bibelumsetjingstradisjonarne (konkordant umsetjing). Denne vart gìve ut i 1988 av selskapet Norsk Bibel. Det hev blitt hevda av fleire at denne umsetjingi kan være Wisløffs fremste fagteologiske verk.

## [endre] Bibliografi i utdrag

Det er listeførd 121 bøker på Wisløff i Norsk Samkatalog. Ei rad av bøkerne hans er umsett til andre språk.

- Jeg vet på hvem jeg tror, Lunde forlag 1946
- Ordet fra Guds munn, Lutherstiftelsens forlag 1951
- Politikk og kristendom 1961
- Norsk kirkehistorie bind 1 og 3, Luther forlag 1966 og 1971
- Ordet om korset 1973
- Kristne Kirkesamfunn 1974 (konfesjonskunnskap)
- Lyset skinner i mørket 1976
- Den lutherske bekjennelse og katolisismen 1980
- 2000 år med Kristus 1981 (kirkehistorie)
- Daglig Brød 1983 (andaktsbok)
- Martin Luthers teologi 1984
- Norsk Bibel: Bibelen Guds Ord, 1988

## [endre] Eksterne lenker

- Wisløff i Norsk Samkatalog

Mal:Portal

Henta frå «http://nn.wikipedia.org../../../c/a/r/Carl_Fredrik_Wisl%C3%B8ff_46b6.html»

Kategoriar: Norske lutherske prester | Norske forfattere | Fødsler i 1908 | Daudsfall i 2004

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬